  Наталья Тетерина Удмуртилэн тӧроез Александр Бречалов элькунысь тазалык утён удысын «бадӟым воштӥськонъёс» чакласько шуыса ивортӥз. Соос калыклы но, эм ужасьёслы но пайдаё луозы, шуиз элькун тӧро туннэ, 5-тӥ тулыспалэ, . Александр Бречаловлэн кылъёсызъя, та дыре улосвылысь тазалыкез утён сӧзнэтын бадӟым эскеронъёс мыно. Тазалыкез утён сӧзнэтын бадӟым воштӥськонъёс луозы. Одно ик кунмуртъёслы пайдаен но одно ик эмчиослы но эмъюртын ужасьёслы Александр БречаловТа темаез ӝутӥз Ижкарын улӥсь кышномурт. Со пиналэн ангиохирург доры шедьыны туж шуг шуыса вераз, со сяна, эскеронъёс понна коньдон тыроно луэ шуыса ивортӥз.  Удмуртилэн тӧроез пусйиз, зэмзэ но, ӧнерчиос каръёсын но, ёросъёсын но уг тырмо. Со сяна, «кыӵе ке но мултэс саклык висъяське частной эмъясь компаниослы, кудъёсыз матын яке со эмъюртын ик интыяськемын». Александр Бречалов та ужпумез сэрттыны-пертчыны кыл сётӥз. Зэмзэ но, туж трос мултэсэз вань, сое сэрттыны-пертчыны кулэ Александр Бречалов, Удмуртилэн тӧроезЭлькунлэн тӧроез коньдон тырыса юрттӥськетъёсты кужмысь донгонлы саклык висъяз ни вал но сыӵе югдур ярантэм шуыса вераз.  Тодэ вайытом, 7-тӥ толсурысен Удмуртиысь Тазалыкез утёнъя министерствоен Игорь Титов кивалтэ. Тегъёс: Удмуртия Тазалык Тазалыкезутёнъяминистерство эмъяськонниос эмчиос АлександрБречалов  